**ՀԻՄՆԱՎՈՐՈՒՄ**

**«Հայաuտանի** **Հանրապետության** **կառավարության 2018 թվականի** **դեկտեմբերի 6-ի**

**N 1419-Ն որոշման** **մեջ լրացումներ կատարելու** **մասին» Կառավարության որոշման** **նախագծի** **ընդունման**

**1. Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է Պաշտպանության նախարարության համակարգի` 1-ին կամ 2-րդ խմբի հաշմանդամության զինվորական կենսաթոշակի իրավունք ունեցող նախկին զինծառայողների և զոհված (մահացած) զինծառայողների ընտանիքների բնակարանային հաշվառման գործընթացում առկա խնդիրների կարգավորման անհրաժեշտությամբ:

**2.** **Ընթացիկ իրավիճակը և խնդիրները**

ՀՀ կառավարության 2018 թվականի դեկտեմբերի 6-ի N 1419-Ն որոշմամբ սահմանվել են Հայաստանի Հանրապետության պաշտպանության նախարարության համակարգի՝ 1-ին կամ 2-րդ խմբի հաշմանդամության զինվորական կենսաթոշակի իրավունք ունեցող նախկին զինծառայողներին և զոհված (մահացած) զինծառայողների ընտանիքներին որպես բնակարանային պայմանների բարելավման կարիքավոր ճանաչելու և հաշվառման վերցնելու, բնակարանային գործերը վարելու և բնակարանային պայմանների բարելավման հետ կապված հարաբերությունները:

Որոշման հավելվածի 7-րդ կետի համաձայն՝ բնակարանային պայմանների բարելավման նպատակով շահառուն դիմում է ներկայացնում իր հաշվառման վայրի համայնքի ղեկավարին (Երևան քաղաքում՝ Երևանի քաղաքապետին):

Նույն որոշման հավելվածի 10-րդ կետի համաձայն՝ համայնքի ղեկավարը (Երևան քաղաքում` Երևանի քաղաքապետը) բնակարանային պայմանների բարելավման հաշվառման է ընդունում այն շահառուներին, ովքեր զինծառայողի՝ 1-ին կամ 2-րդ խմբի հաշմանդամության զինվորական կենսաթոշակի իրավունք ունեցող ճանաչվելու համար հիմք հանդիսացող զինվորական ծառայության հետ պատճառական կապի վերաբերյալ իրավասու ռազմաբժշկական փորձաքննական մարմնի եզրակացության տրման կամ զինծառայողի զոհվելու (մահանալու) օրվա դրությամբ հաշվառված են տվյալ բնակավայրում:

Գործող կարգով կանոնակարգված չեն այն դեպքերը, երբ օրինակ` շահառուն զինծառայողի զոհվելու (մահանալու) օրվա դրությամբ հաշվառում չունի, քանի որ խնդիրը ծագել է նախկինում Անդրբեջանի սանձազերծած ռազմական գործողությունների արդյունքում զոհված զինծառայողների ընտանիքների մասով առկա դեպքի շրջանակներում, որի համաձայն զոհված զինծառայողի ընտանիքը մինչև զինծառայողի զոհվելը հանվել է Հայաստանի Հանրապետության բնակա­վայրում հաշվառումից, իսկ նոր բնակության վայրում հաշվառվել է արդեն զինծառայողի զոհվելու օրվանից հետո: Այդ կապակցությամբ, որոշման կարգավորումները որևէ հնարավորություն չեն տալիս լուծել օրենքով սահմանված բնակարանային պայմանների բարելավման կարիք ունեցող զոհված զինծառայողի ընտանիքի բնակարանային պայմանների բարելավման հաշվառման վերցնելու վայրի հետ կապված հարաբերությունները:

Նախագծով նախատեսվում է սահմանել հետևյալ կարգավորումները`

1) այն դեպքում, երբ զինծառայողի զոհվելու (մահանալու) կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերելու օրվա դրությամբ զոհված (մահացած) զինծառայողի ընտանիքի անդամը կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերած նախկին զինծառայողը հանվել են Հայաստանի Հանրապետության իրենց բնակության վայրի հաշվառումից և մինչև զինծառայողի զոհվելը (մահանալը) կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերելը դիմում են ներկայացրել որևէ բնակավայրում հաշվառման համար և նոր բնակավայրում նրանց հաշվառումն իրականացվել է զինծառայողի զոհվելու (մահանալու) կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերելու օրվանից հետո, ապա շահառուն բնակարանային պայմանների բարելավման հաշվառման է ընդունվում իր նոր հաշվառման վայրի համայնքի ղեկավարի կողմից,

2) այն դեպքում, երբ զինծառայողի զոհվելու (մահանալու) կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերելու օրվա դրությամբ զոհված (մահացած) զինծառայողի ընտանիքի անդամը կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերած նախկին զինծառայողը հանվել են Հայաստանի Հանրապետության իրենց բնակության վայրի հաշվառումից և զինծառայողի զոհվելու (մահանալու) կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերելու օրվա դրությամբ չեն դիմել և հաշվառված չեն եղել որևէ բնակավայրում, ապա շահառուն բնակարանային պայմանների բարելավման հաշվառման է ընդունվում զինծառայողի զոհվելու (մահանալու) կամ 1-ին կամ 2-րդ խմբի հաշմանդամության զինվորական կենսաթոշակի իրավունք ձեռք բերելու օրվանից առաջ ունեցած վերջին հաշվառման վայրի համայնքի ղեկավարի կողմից:

Միաժամանակ, անհրաժեշտ է վերը նշված կարգավորումների գործողությունը տարածել որոշման ուժի մեջ մտնելուց՝ 2018թ. դեկտեմբերի 21-ից հետո ծագած հարաբերությունների վրա:

**3. Կարգավորման նպատակը և բնույթը**

Որոշման նախագծի ընդունմամբ նախատեսվում է դյուրինացնել 1-ին կամ 2-րդ խմբի հաշմանդամության կենսաթոշակի իրավունք ունեցող նախկին զինծառայողների և զոհված (մահացած) զինծառայողների ընտանիքների բնակարանային հաշվառման գործընթացը:

**4. Լրացուցիչ ֆինանսական միջոցների անհրաժեշտությունը և պետական** **բյուջեի եկամուտներում ու ծախսերում սպասվելիք փոփոխությունները**

Որոշման նախագծի ընդունումը լրացուցիչ ֆինանսական միջոցների անհրա-ժեշտություն և պետական բյուջեի եկամուտներում ու ծախսերում փոփոխությունների չի հանգեցնում:

**5. Կապը ռազմավարական փաստաթղթերի հետ. Հայաստանի վերափո-խման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը կապված չէ ռազմավարական կամ այլ ոլորտային փաստաթղթերի հետ: